Henricus, rex Anglorum, archiepiscopis, episcopis, abbatibus, comitibus, baronibus et omnibus fidelibus sancte ecclesie per Angliam constitute, salutem. Sciatis me dedisse et concessisse in elemosinam et regia auctoritate confirmasse Cluniacensi ecclesie manerium de Tichesora et dimidium manerium de Manatona et Opeford, quod Ern[ulfus] de Hesding ei dedit et concessit, cum omnibus rebus que ad ea jure pertinent. Quare volo et precipio ut Cluniacensis ecclesia ea bene et in pace et quiete possideat modo et in sempiternum, sicut quietiora erant quando in manu mea et dominio meo erant. Testibus H., archiepiscopo Roth[omagensi], et T., archiepiscopo Eboracensi; et H., episcopo Wint[oniensi], et R., episcopo Sar[isberiensi]; et A., episcopo Linc[olniensi], et B., episcopo Sancti David, et G., cancellario, et R., comite Gloc[estrie], et B., filio comitis. Apud Udestoc.